text: Politiet efterlyser gerningsmand til umotiveret vold
  04 maj 2017 kl. 14.41
  Politiet beder offentligheden om hjælp til at finde gerningsmanden bag et umotiveret overfald i Esbjerg tilbage i april.
  Den 16. april i år blev en kvinde umotiveret slået ned af en endnu ukendt gerningsmand. Hændelsen skete ud for Ved Skoven 44 i Esbjerg omkring klokken 22.00.
  Esbjerg Lokalpoliti er stadig på jagt efter mandens identitet.
  Manden beskrives som grønlandsk af udseende, 20 til 25 år, 170 til 180 centimeter høj, spinkel til almindelig af bygning og tilbagestående, mørke øjne. Han var ifølge signalementet iført en grå, ternet hættetrøje og et par hvide Nike Free sko.
  Gerningsmanden var i følgeskab med en kvinde, der beskrives som grønlandsk af udseende, 20 til 25 år, kraftig ag bygning, brunt, halvlangt pagehår. Hun bar desuden på en rullemadras.
  Kan du genkende personerne, eller har du andre oplysninger i forbindelse med sagen, som kan hjælpe politiet, bedes du kontakte Esbjerg Lokalpoliti på 1-1-4.
  Efterlyser gerningsmand til vold i Esbjerg #politidk https://t.co/Z5LUdppa13
  
  